Gedagte vir die dag: Hoe om jou hart te bewaarFoto: imageprest.com Skep vir my ’n rein hart, o God, vernuwe my gees en maak my standvastig. (Ps. 51:12) Hoe bewaar ’n mens jou hart? Ons almal weet “waar die hart van vol is, loop die mond van oor”. Jou hart is jou lewe. Ons kan baie daaroor uitbrei, maar een staan uit: Jou hart is die plek waar jy God beleef. Ons moet sensitief raak vir God se stem in ons lewe. Ons is te besig, te gejaagd. Dit is ’n probleem van jou hart, want dit is jou hart wat vir jou sê dit gaan goed tussen jou en God, dit is jou hart wat vir jou sê die Here is met jou, by jou, in jou, Hy is tevrede, alles is great. Dit is ook jou hart wat koud word, en skielik leef jy maar net elke dag. Jy gaan maar net deur die roetine en jy mis daardie stemmetjie van die Here; jy mis sy inspraak, liefde, visie, roeping. Dit is jou hart waar al hierdie goed gebeur. Ons moet mekaar elke dag help om ons harte gesond te hou.